b'\n_START_ARTICLE_\nPikkukynsim\xc3\xb6\n_START_SECTION_\nUlkon\xc3\xa4k\xc3\xb6\n_START_PARAGRAPH_\nPikkukynsim\xc3\xb6 kasvaa vain yhdest\xc3\xa4 nelj\xc3\xa4\xc3\xa4n senttimetri\xc3\xa4 korkeaksi. Kaikki lehdet ovat tyviruusukkeena. Ne ovat paksuja, ehyit\xc3\xa4 ja lusikkamaisia. Yhdess\xc3\xa4 varressa kasvaa kahdesta kuuteen kukkaa. Ne ovat 3\xe2\x80\x934 millimetri\xc3\xa4 leveit\xc3\xa4, aluksi kirkkaankeltaisia, my\xc3\xb6hemmin haalistuvia. Litu on viidest\xc3\xa4 seitsem\xc3\xa4\xc3\xa4n millimetri\xc3\xa4 pitk\xc3\xa4 ja kalju.\n_START_SECTION_\nLevinneisyys\n_START_PARAGRAPH_\nPikkukynsim\xc3\xb6\xc3\xa4 esiintyy Skandinaviassa harvinaisena Pohjois-Ruotsin ja Norjan tuntureilla, lis\xc3\xa4ksi Gr\xc3\xb6nlannissa sek\xc3\xa4 Pohjois-Amerikassa Pohjois-Kanadassa ja Yhdysvalloissa Kalliovuorilla laajalla alueella New Mexicosta Keski-Alaskaan. Ruotsissa ja Norjassa laji kasvaa tunturien lumenviipymill\xc3\xa4.'